ብማዮካ ቻለንጅ ናይ ክንደይ ወዐቀኒ ኣለዎ?
ዝሓለፈ ዓመት ኣብ ቮልታ እስጳኛ ምስ ዳንኤል ዝተወዳደረ መርሃዊ እውን ኣብዚ ሕጂ እዋን ብቕዓቱ ኣዛራቢ ኮይኑ ኣሎ። ንኻልኣይ ዓመቱ ናይ ፕሮፈሽናል ጉዕዞኡ የካይድ ዘሎ ወዲ 21 ዓመት መርሃዊ፡ ዝሓለፈ ሰሙን ኣብ ማዮካ ዘርኣዮ ብቕዓት ውሃ ዘበለ ነበረ። ኣብ ውድድር ቱር ደ ላንግካዊ ካልኣይ ደረጃ ዝሓዘ መርሃዊ፡ ምስ ቫልቨርደ ተጠማጢሙ ኣብ ዓቐብ ዘርኣዮ ብቕዓት መዛረቢ ማዕከናት ዜና ኮይኑ ይርከብ። ወዲ 13 ዓመት እንከሎ ብውድድር ብማውንተይን ባይክ ዝተላለየ መርሃዊ፡ ዝሓለፈ ቀዳም ኣብ ቫሊዴሞሳ እስጳኛ ኣብ ዝተኻየደ ናይ 165.7 ኪሎ ሜትር ርሕቐት “ብማዮካ ቻለንጅ” ዝፍለጥ ውድድር እዩ ስሙ ኾሊዑ። እቲ ውድድር ድማ ኣስታት ሸውዓተ ተረርቲ ዓቐብ ዝነበሮ ብምንባሩ ንመርሃዊ ጽቡቕ ዕድል ነበረ። እንተ እቶም ምስኡ ኣብቲ ርሕቀት ዝጸመዱ ግና መልከፊ ኣይነበሮምን። ኣብቲ 22 ጋንታታት ዝተሳተፋኦ ናይ 1.1 መዐቐኒ ዘለዎ ውድድር፡ ኣብ መበል 120 ኪሎ ሜተር ሽዱሽተ ተቐዳደምቲ ኣብ ቅድሚት ነበሩ። እዚ ድሕሪ ነዊሕ ርብርብን ሃድን ተቐዳደምቲ ስካይን ዝተፈጸመ እዩ። እንተኾነ እዛ መራሒት ጉጅለ ንመርሃዊን እስጳኛዊ ተቐዳዳማይ ክለብ ሙቪስታር ኣሌዣንድሮ ቫልቨርደን ሒዛ ተረፈት። ናይ ክልተ ዓመት ኣብ ፕሮፈሽናል ቅድድም ብሽክለታ ዝተጓዕዘ ኣንጻር እቲ ልዕሊ 10 ዓመታት ኣብቲ ደረጃ ዝተሞከረ ተቐዳዳማይ እስጳኛ።
1.1